Erik Råd Herlofsen

Erik Råd Herlofsen (født 1961) er en norsk advokat med møterett for Høyesterett. Herlofsen har prosedert fem saker for Høyesterett og en gang for Den Europeiske Sosialpakt.

 Liv og virke 
Herlofsen ble født 25. august 1961 i Kristiansand. Han er utdannet jurist ved Universitetet i Oslo i 1987. Etter å ha vært førstekonsulent ved Kristiansand ligningskontor, begynte han i 1990 i Storebrand. Fra 1996 til 2000 var han administrerende direktør i Storebrand Finans, hvoretter han var konserndirektør HR i Storebrand ASA fram til 1. april 2007. Etter ni år som partner i advokatfirma Ræder, tiltrådte han 1. mai 2016 som partner i advokatfirmaet Storeng, Beck & Due Lund, senere Helmr, hvor han hovedsakelig arbeider med arbeidsrett.

Han var i perioden 2004–2017 medlem av Statens seniorråd, hvor han de tre siste årene var nestleder, har skrevet artikler for tidsskriftet Vi over 60 og Senter for seniorpolitikk. Han har vært nestleder i styret i Arbeidsforskningsinstituttet, er medlem av Juristenes Utdanningssenters fagutvalg for inkasso og tvangsfullbyrdelse og er medforfatter av boken Panterett for praktikere.

 Referanser 

 Eksterne lenker 

  Erik Råd Herlofsen, ansattside hos Helmr

Kategori:Norske advokater
Kategori:Norske bedriftsledere
Kategori:Personer fra Kristiansand kommune
Kategori:Personer tilknyttet Storebrand